Sal-lum għad m’hemm l-ebda każijiet ta’ anzjani ii rriżultaw pożittivi għall-Covid-19 fir-residenza tal-anzjani San Vincenz de Paule. Dan intqal mill-Ministru Michael Falzon fl-isfond li lbieraħ l-awtoritajiet tas-saħħa ħabbru li anzjana li tgħix f’dar tal-anzjani mardet bil-Covid-19. Il-Ministru Falzon kien qed jitkellem waqt konferenza stampa li matulha ġie spjegat kif qed isiru l-pagamenti tal-benefiċċji soċjali marbuta mal-Covid-19. Il-Ministru Falzon irringrazzja lill-ħaddiema, il-management u l-konsulenti tar-residenza San Vincenz, li tilqa’ fiha 1,200 resident.